Medijowe wózjawjenja (archiw)
"Se pada" dostanjo wósebne myto Załožby za serbski lud
Cottbus/Chóśebuz,
Lětosa wótwóriła Łužyska filmowa pśeglědka 20. raz filmowy festiwal w Chóśebuzu. Tradicionelnje wótměwa se wuběźowanje we wobłuku festiwala pódzajtšnoeuropskego filma w filmowem źiwadle “Weltspiegel”. Dolnołužyske a górnołužyske filmarje su zapodali zdogromady 19 krotkofilmow, mjazy nimi
tśi w serbskej rěcy.
Załožba za serbski lud jo južo 11. raz wósebne myto za nejlěpšy serbski film pósćiwała. “Se pada” wót Miry Dubianojc a Nimy Schapojc jo jury na corajšnem wjacorje pśeznaniła. Pśedstajiła jo se rěcno-muzikaliska kolaža ze wšakich dolnoserbski powědanych historiskich tekstow, na pśikład wót Fryca Rochy, z bramborskego serbskego casnika a dalšnych žrědłow. Změšali su se z dalšnymi tekstami źinsajšnych stojnišćow młodych luźi ze serbskeje rěcy a kultury.
Gratulěrujomy wutšobnje dobyśarjeju teamje!
bos_Latn hrv_Latn gla_Latn szl_Latn szl_Latn szl_Latn hau_Latn